  Туспуктэм: Николай Кузнецов Наталия Сильвестрова Россиын школаосты йылпумъясьёс понна гырлыос берпуметӥзэ жингыртозы 24-тӥ но 25-тӥ куартолэзе. Со сярысь, кунысь калыкез дышетонъя министр Сергей Кравцов вылэ чӧлсыса, Удмуртиысь дышетонъя но тодосъя министерстволэн пресс-службаез ивортӥз. Школаен люкиськон ужрадъёсты 28-тӥ но 29-тӥ инвожое ортчытыны ӵектэмын. Тодэ вайытом, 2023-тӥ арын «Последний звонок» ужрадъёс 9-тӥ классэз йылпумъясьёс понна 22-тӥ куартолэзе ортчизы, 11-тӥ классэс быдтӥсьёс понна – 23-тӥ куартолэзе. Ватсалом, 23-тӥ куартолэзьысен 1-тӥ пӧсьтолэзёзь огъя кун экзаменъёс ортчозы. Удмуртиын 5 сюрслэсь трос пиналъёс тодон-валанзэс эскерозы.  Тегъёс: школаос пиналъёс праздникъёс Удмуртия  